黨同國家最高領導人專登指一黨制下，一個主權國家嘅最高政治領袖，因為呢啲國家唔似總統制或者議會制國家咁樣，由國家元首或者政府首腦執掌政權，而係由國內唯一執政黨嘅阿頭掌握最高領導權。由於社會主義國家實行一黨執政，一般較多應用喺呢啲國家，而執政共產黨嘅最高負責人，例如總書記一般都被視為國家嘅最高領導人，不過亦有少數例外，例如中華人民共和國嘅鄧小平同蒙古人民共和國嘅霍爾洛·喬巴山，佢哋唔係以黨魁嘅身份掌握實際領導權。